Antónia Fischhofová

Antónia Fischhofová,  rod. Truska, prechýlene Trusková (* 16. február 1902, Nové Mesto pod Šiatrom† 10. jún 1995, Košice) bola botanička a stredoškolská pedagogička.

 Život 
Narodila sa v rodine Pauly Truska, rod. Bányay a Alexandra Trusku. Po zmaturovaní na Československom štátnom reálnom gymnáziu v Košiciach (1920) absolvovala rok štúdia práva než nastúpila na štúdium na Prírodovedeckej fakulte Karlovej univerzity v Prahe (19211925). Následne pracovala ako suplujúca profesorka na Československom štátnom reálnom gymnáziu v Košiciach (19261927), ako profesorka na maďarskom reálnom gymnáziu v Rimavskej Sobote (19281929), pričom od roku 1929 boli jej pôsobiskom opäť Košice, tentoraz Štátne maďarské reálne gymnázium a externe aj Československé štátne reálne gymnázium. V Košiciach pôsobila až do roku 1939, kedy odišla po obvinení z protištátnej činnosti voči maďarskému štátu, ktorý Košice okupoval od viedenskej arbitráže. Po skončení vojny sa do mesta vrátila.

Pôsobila ako členka Prírodovedeckého klubu v Košiciach, pričom publikovala príspevky z oblasti botaniky v odborných časopisoch a zborníkoch.

 Osobný život 
V roku 1927 sa zosobášila so strojným inžinierom a pedagógom Jozefom Fischhofom (* 1897† 1973), ktorý v tom čase vyučoval na priemyselnej škole v Košiciach. Spolu mali dve dcéry a syna.

 Referencie 

 Ďalšia literatúra 
 Štátny archív v Košiciach, fond Československé štátne reálne gymnázium v Košiciach, 19191938, inventár, dost. 2025-11-27




Kategória:Slovenskí botanici
Kategória:Slovenskí stredoškolskí pedagógovia
Kategória:Absolventi Prírodovedeckej fakulty Karlovej univerzity